stanford-oval/wikipedia huggingface dataset:
Uridiinimonofosfaatti
Biosynteesi ja biologinen rooli

Eliöt tuottavat uridiinimonofosfaattia oroottihaposta johdetusta orotidiinimonofosfaatista eli orotidyylihaposta dekarboksylaatioreaktiolla. Tätä reaktiota katalysoivat entsyymit ovat nisäkkäillä uridiinimonofosfaattisyntaasi ja muilla eliöillä orotidylaattidekarboksylaasi. Yhdistettä muodostuu myös uridiinista ja ATP:stä uridiinikinaasin katalysoimana.
Uridiinimonofosfaatti on useiden muiden nukleotidien biosynteesin esiaste. UMP-kinaasientsyymi siirtää fosfaattiryhmän ATP:ltä uridiinimonofosfaatille, josta muodostuu tällöin uridiinidifosfaattia. Tästä yhdisteestä muodostuu edelleen muita nukleotideja, esimerkiksi sytidiinin fosfaatteja.
Uridiinimonofosfaatti on kaksiarvoinen happo ja sen pKa-arvot ovat 6,4 ja 9,5. Yhdistettä voidaan valmistaa synteettisesti 2’,3’-bentsylideeniuridiinista ja difenyylifosforokloridaatista.
Vaikutukset eläinten älykkyyteen

Tutkimuksessa gerbiileillä, joille syötettiin uridiinimonofosfaatin, koliinin ja dokosaheksaeenihapon (DHA) yhdistelmää, havaittiin olevan huomattavasti parempi suorituskyky sokkelojen juoksemisessa verrattuna niihin, joille ei syötetty kyseisiä lisäravinteita, tämä viittaa kognitiivisen toiminnan lisääntymiseen.  Ensimmäisessä ihmisille tehdyssä tutkimuksessa huomattiin, että uridiinilla on suora vaikutus membraanifosfolipidien esiasteisiin terveillä aikuisilla.  Edellä mainitun tutkimuksen tulokset saatiin käyttämällä magneettisen resonanssin spektroskopia.
Uridiinidifosfaattiglukuronihappo

| UDP-glukuronihappo |
| --- | --- |

Tunnisteet
IUPAC-nimi:  (2S,3S,4S,5R,6R)-6-[[[(2R,3S,4R,5R)-5-(2,4-dioksopyrimidin-1-yyli)-3,4-dihydroksioksolan-2-yyli]metoksi-hydroksifosforyyli]oksi-hydroksifosforyyli]oksi-3,4,5-trihydroksioksaani-2-karboksyylihappo
CAS-numero:  2616-64-0
PubChem CID:  17473
SMILES:  C1=CN(C(=O)NC1=O)C2C(C(C(O2)COP(=O)(O)OP(=O)(O)OC3C(C(C(C(O3)C(=O)O)O)O)O)O)O 
Ominaisuudet
Molekyylikaava:  C15H22N2O18P2
Moolimassa:  580,286 g/mol
UDP-glukuronihappo eli uridiinidifosfaattiglukuronihappo (C15H22N2O18P2) on glukuronihapon ja uridiinidifosfaatin muodostama yhdiste. Yhdiste toimii glukuronihapon lähteenä polysakkaridien biosynteesissä ja osallistuu lisäksi lääkeaineiden ja myrkyllisten aineiden metaboliaan.
Biosynteesi

UDP-glukuronihappoa muodostuu maksan solujen sytosolissa glukoosi-1-fosfaatista. Ensimmäisessä vaiheessa muodostuu UDP-glukoosia UPD-glukoosipyrofosforylaasientsyymin katalysoimana. Toisessa vaiheessa UDP-glukoosista poistetaan vetyä UDP-glukoosi-6-dehydrogenaasin eli UDPG-dehydrogenaasin avulla.
Rooli vierasainemetaboliassa

UDP-glukuronyylitransferaasientsyymi siirtää UDP-glukuronihapon glukuronihapporyhmän metabolian niin kutsutussa toisessa vaiheessa. Ryhmä muodostaa glukuronidin monien eri yhdisteryhmien, kuten alkoholien, fenolien, amiinien, karboksyylihappojen ja tiolien kanssa. Reitti on tärkeä myrkyllisten yhdisteiden ja lääkeaineiden aineenvaihdunnan kannalta. Glukuronihapporyhmän ja vierasaineen muodostaman konjugaatin biologinen aktiivisuus ja sitä kautta myös myrkyllisyys on usein vähäisempi kuin vapaalla yhdisteellä.
Aiheesta muualla

Human Metabolome Database: Uridine diphosphate glucuronic acid[vanhentunut linkki] (englanniksi)
Urpu (nimi)

| Urpu |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Vastineita eri kielissä:  viron Urve 
Nimen alkuperä:  suomen urpu-sana tai miehennimi Urpo
Infobox OKNimi-testi OK: 
Urpu on suomalainen etunimi, joka useimmiten on naisennimi. Digi- ja väestötietoviraston mukaan se on vuoteen 2020 mennessä ollut Suomessa etunimenä noin 140 naisella. Urpu-nimisiä miehiä on tilastoitu alle 15.
Nimen pohjana on luontoaiheinen sana urpu, joka tarkoittaa lehtipuun nupulla olevaa tai puhjennutta kukintoa. Urpu-nimeä on käytetty myös Urpon kutsumamuotona, ja tällöin sen lähtökohtana voi pitää latinan Urbanusta.
Urpu-nimeä on mahdollista taivuttaa kahdella tapaa: Urpu : Urpun tai Urpu : Urvun.
Tunnettuja Urpuja

Urpu Soveri (1914–1984), geologi
Aiheesta muualla

Etunimien taivutus: Urpu (Kotimaisten kielten keskuksen verkkojulkaisu)
Urheiluvuosi 1971

Urheiluvuosi 1971 käsittelee vuoden 1971 merkittäviä uutisia ja tapahtumia urheilussa.
Alppihiihto

Maailmancupin kokonaiskilpailun voittivat Italian Gustavo Thöni ja Itävallan Annemarie Pröll.
Ampumahiihto

Maailmanmestaruuden voittivat Itä-Saksan Dieter Speer ja Neuvostoliiton viestijoukkue.
Autourheilu

Formula 1 -sarjan maailmanmestaruuden voitti toisen kerran urallaan brittiläinen Jackie Stewart.
Golf

Masters-turnauksen voitti yhdysvaltalainen Charles Coody.
Yhdysvaltain avoimen turnauksen voitti toisen kerran urallaan yhdysvaltalainen Lee Trevino.
Britannian avoimen turnauksen voitti Lee Trevino.
PGA-mestaruuden voitti toisen kerran urallaan yhdysvaltalainen Jack Nicklaus.
Ryder Cupin voitti Yhdysvallat.
Jääkiekko

Maailmanmestaruuskilpailut Bernissä ja Genevessä, Sveitsissä. Mestaruuden voitti Neuvostoliitto, hopeaa sai Tšekkoslovakia ja pronssille sijoittui Ruotsi. Neuvostoliitto voitti maailmanmestaruuden, joita tuolloin jaettiin myös olympialaisissa, jo yhdeksäntenä peräkkäisenä vuonna.
Stanley Cupin voitti jo 17. kerran Montreal Canadiens.
Nyrkkeily

Venezuelalainen Vincente Rondon voitti WBA-liiton raskaan keskisarjan maailmanmestaruuden tyrmäämällä 6. erässä yhdysvaltalaisen Jimmy Dupreen 22.2. Caracasissa.
Raskaan sarjan entinen maailmanmestari Muhammad Ali kärsi ammattilaisuransa ensimmäisen tappion, kun mestaruutta puolustanut Joe Frazier voitti hänet pistetuomiolla 8.3. New Yorkissa.
Meksikolainen Rubén Olivares voitti takaisin puoli vuotta aiemmin menettämänsä kääpiösarjan maailmanmestaruuden pistevoitolla maanmiehestään Jesús Castillosta 2.4. Los Angelesissa.
Kuubalainen José Nápoles voitti takaisin puoli vuotta aiemmin menettämänsä välisarjan maailmanmestaruuden 8. erän teknillisellä tyrmäyksellä yhdysvaltalaisesta Billy Backusista 4.6. Los Angelesissa.
Venezuelalainen Alfredo Marcano voitti WBA-liiton alemman kevytsarjan maailmanmestaruuden teknillisellä tyrmäyksellä 10. erässä ottelussa Japanin Hiroshi Kobayashia vastaan 29.7. Aomorissa. Toinen japanilainen Yoshiaki Numata hävisi WBC-liiton saman sarjan mestaruuden meksikolaiselle Ricardo Arrendondolle 10. erän tyrmäyksellä 10.10. Sendaissa.
Venezuelalainen Antonio Gómez voitti WBA-liiton höyhensarjan maailmanmestaruuden teknillisellä tyrmäyksellä 5. erässä ottelussa Japanin Shozo Saijyota vastaan 2.9. Tokiossa.
Japanilainen Koichi Wajima voitti kevyen keskisarjan maailmanmestaruuden pistevoitolla Italian Carmelo Bossista 31.10. Tokiossa.
Espanjalainen Pedro Carrasco voitti WBC-liiton kevyen sarjan maailmanmestaruuden, kun yhdysvaltalainen Mando Ramos hylättiin 11. erässä 5.11. Madridissa.
Pikaluistelu

Yleisluistelun miesten maailmanmestaruuskilpailut. Mestaruuden voitti toisen peräkkäisen kerran alankomaalainen Ard Schenk.
Yleisluistelun naisten maailmanmestaruuskilpailut. Mestaruuden voitti neuvostoliittolainen Nina Statkevitš.
Pohjoismaiset hiihtolajit

Keski-Euroopan mäkiviikon 1970–1971 voitti tšekkoslovakialainen Jiří Raška.
Pyöräily

Italian ympäriajon voitti ruotsalainen Gösta Pettersson.
Ranskan ympäriajon voitti kolmannen peräkkäisen kerran belgialainen Eddy Merckx.
Taitoluistelu

Maailmanmestaruuskilpailuissa mestaruuden voittivat tšekkoslovakialainen Ondrej Nepela, itävaltalainen Beatrix Schuba, pariluistelussa kolmantena peräkkäisenä vuonna Neuvostoliiton Irina Rodnina / Aleksei Ulanov sekä jäätanssissa toisen peräkkäisen kerran Neuvostoliiton Ljudmila Pahomova / Aleksandr Gorškov.
Tennis

Australian avointen miesten kaksinpelin mestaruuden voitti kolmannen kerran urallaan ja 16 vuotta edellisen voittonsa jälkeen järjestäjämaan Ken Rosewall. Naisten kaksinpelimestaruuden voitti kolmannen peräkkäisen ja kaikkiaan kymmenennen kerran niinikään australialainen Margaret Court.
Ranskan avointen miesten kaksinpelin mestaruuden voitti toisen peräkkäisen kerran tšekkoslovakialainen Jan Kodeš ja naisten australialainen Evonne Goolagong.
Wimbledonin miesten kaksinpelin mestaruuden voitti toisen peräkkäisen ja urallaan kolmannen kerran australialainen John Newcombe ja naisten Evonne Goolagong.
Yhdysvaltain avointen miesten kaksinpelin mestaruuden voitti järjestäjämaan Stan Smith ja naisten toisen kerran urallaan saman maan Billie Jean King.
Davis Cupin voitti Yhdysvallat neljännen peräkkäisen ja kaikkiaan ennätyksellisesti 23. kerran.
Yleisurheilu

Euroopan-mestaruuskilpailut 10.–15.8. Helsingissä, Suomessa. Itä-Saksa voitti 12 kultamitalia, Neuvostoliitto yhdeksän ja Länsi-Saksa viisi. Kaikkiaan mitaleille ylsi 17 maata. Kahden henkilökohtaisen kultamitalin voittajia olivat itäsaksalainen pikajuoksija Renate Stecher, neuvostoliittolainen pikajuoksija Valeri Borzov ja suomalainen kestävyysjuoksija Juha Väätäinen.
Aiheesta muualla

Kuvia tai muita tiedostoja aiheesta Urheiluvuosi 1971 Wikimedia Commonsissa
Urheiluvuosi 1960

Urheiluvuosi 1960 käsittelee vuoden 1960 merkittäviä uutisia ja tapahtumia urheilussa.
Yleiskilpailut

Talviolympialaiset 1960 Squaw Valleyssa
Kesäolympialaiset 1960 Roomassa
Suomi osallistui ensimmäisiin paralympialaisiin
Alppihiihto

Squaw Valleyn olympialaisissa kultaa voittivat syöksylaskussa ranskalainen Jean Vuarnet ja saksalainen Heidi Biebl, suurpujottelussa sveitsiläiset Roger Staub ja Yvonne Rüegg sekä pujottelussa itävaltalainen Ernst Hinterseer ja kanadalainen Anne Heggtveit.
Ampumahiihto

Squaw Valleyn olympialaisissa ampumahiihto oli ensimmäistä kertaa mukana olympialaisten ohjelmassa. Kultaa 20 kilometrin kilpailussa voitti ruotsalainen Klas Lestander ja muut mitalisijat menivät suomalaiselle Antti Tyrväiselle ja neuvostoliittolaiselle Aleksandr Privaloville.
Autourheilu

Formula 1 -sarjan maailmanmestaruuden voitti toisena peräkkäisenä vuonna australialainen Jack Brabham.
Golf

Masters-turnauksen voitti toisen kerran urallaan yhdysvaltalainen Arnold Palmer.
Yhdysvaltain avoimen turnauksen voitti Arnold Palmer.
Britannian avoimen turnauksen voitti australialainen Kel Nagle.
PGA-mestaruuden voitti yhdysvaltalainen Jay Hebert.
Jääkiekko

Squaw Valleyn olympialaisissa kultaa voitti isäntämaa Yhdysvallat, hopeaa sai Kanada ja pronssille sijoittui Neuvostoliitto.
Stanley Cupin voitti viidennen peräkkäisen kerran Montreal Canadiens.
Nyrkkeily

Paul Pender voitti ammattinyrkkeilyn keskisarjan maailmanmestaruuden pistevoitolla Sugar Ray Robinsonista 22.1. Bostonissa.
Filippiiniläinen Gabriel "Flash" Elorde voitti ammattinyrkkeilyn alemman kevytsarjan maailmanmestaruuden yhdysvaltalaiselta Harold Gomesilta teknillisellä tyrmäyksellä seitsemännessä erässä  16.3. Manilassa.
Thaimaalainen Pone Kingpetch voitti ammattinyrkkeilyn kärpässarjan maailmanmestaruuden ottamalla pistevoiton sarjaa kuudetta vuotta hallinneesta argentiinalaisesta Pascual Pérezistä 16.4. Bangkokissa.
Kuubalainen Benny "Kid" Paret voitti ammattinyrkkeilyn välisarjan maailmanmestaruuden pistevoitolla Don Jordanista 27.5. Los Angelesissa.
Floyd Patterson voitti ammattinyrkkeilyn raskaan sarjan maailmanmestaruuden takaisin itselleen tyrmäämällä ruotsalaisen Ingemar Johanssonin viidennessä erässä 20.6. New Yorkissa.
Italialainen Duilio Loi voitti ammattinyrkkeilyn kevyen välisarjan maailmanmestaruuden pistevoitolla puertoricolaisesta Carlos Ortizista 1.9. Milanossa.
Ammattinyrkkeilyn kääpiösarjassa ranskalainen Alphonse Halimi valtasi uudelleen maailmanmestaruuden pistevoitolla irlantilaisesta Freddie Gilroysta 25.10. Lontoossa. NBA-liitto järjesti oman mestaruusottelunsa, jossa brasilialainen Éder Jofre tyrmäsi meksikolaisen Eloy Sanchezin kuudennessa erässä 18.11. Los Angelesissa.
Pikaluistelu

Yleisluistelun miesten maailmanmestaruuskilpailut. Mestaruuden voitti neuvostoliittolainen Boris Stenin.
Yleisluistelun naisten maailmanmestaruuskilpailut. Mestaruuden voitti neuvostoliittolainen Valentina Stenina.
Pohjoismaiset hiihtolajit

Squaw Valleyn olympialaisissa Suomi ja Ruotsi saavuttivat maastohiihdossa kaksi kultamitalia sekä Norja ja Neuvostoliitto yhden. Mäkihypyn ja yhdistetyn kultamitalit menivät Saksojen yhteiselle joukkueelle.
Keski-Euroopan mäkiviikon 1959–1960 voitti länsisaksalainen Max Bolkart.
Pyöräily

Italian ympäriajon voitti ranskalainen Jacques Anquetil.
Ranskan ympäriajon voitti italialainen Gastone Nencini.
Taitoluistelu

Squaw Valleyn olympialaisissa kultaa voittivat miesten yksinluistelussa Yhdysvaltain David Jenkins, naisten yksinluistelussa Yhdysvaltain Carol Heiss sekä pariluistelussa Kanadan Barbara Wagner / Robert Paul.
Maailmanmestaruuskilpailuissa mestaruuden voittivat ranskalainen Alain Giletti, viidennen peräkkäisen kerran Carol Heiss, pariluistelussa neljännen peräkkäisen kerran Barbara Wagner / Robert Paul sekä jäätanssissa Ison-Britannian Doreen Denny / Courtney Jones, joista Jonesille mestaruus oli neljäs ja Dennylle toinen.
Tennis

Australian avointen miesten kaksinpelin mestaruuden voitti järjestäjämaan Rod Laver ja naisten saman maan Margaret Smith.
Ranskan avointen miesten kaksinpelin mestaruuden voitti toisen peräkkäisen kerran italialainen Nicola Pietrangeli ja naisten yhdysvaltalainen Darlene Hard.
Wimbledonin miesten kaksinpelin mestaruuden voitti australialainen Neale Fraser ja naisten toisen peräkkäisen kerran brasilialainen Maria Bueno.
Yhdysvaltain avointen miesten kaksinpelin mestaruuden voitti toisen peräkkäisen kerran Neale Fraser ja naisten Darlene Hard.
Davis Cupin voitti toisena peräkkäisenä vuonna Australia.
Yleisurheilu

Rooman olympialaisissa yhdysvaltalainen pikajuoksija Wilma Rudolph voitti kolme kultamitalia, joista kaksi henkilökohtaisilla matkoilla. Yhdysvallat voitti kaikkiaan 12 kultamitalia ja Neuvostoliitto 11. Uusia maailmanennätyksiä tekivät 400 metrin juoksussa yhdysvaltalainen Otis Davis ja hopealle jäänyt saksalainen Carl Kaufmann (44,9), 1 500 metrin juoksussa australialainen Herb Elliott (3.35,6) sekä Yhdysvaltain miesten viestijoukkue 4 × 400 metrillä (3.02,2).
Aiheesta muualla

Kuvia tai muita tiedostoja aiheesta Urheiluvuosi 1960 Wikimedia Commonsissa
Pertti

| Pertti |
| --- | --- |
Nimipäivä:   
– suomenkielinen:  24. huhtikuuta
– ruotsinkielinen:  –
– ortodoksinen:  7. helmikuuta
Muunnelmia:  –
Vastineita eri kielissä:  Bert
Nimen alkuperä:  bert-loppuiset germaaniset nimet, esim. Albert, Dagobert, Engelbert, Herbert, Hubert ja Robert
Infobox OKNimi-testi OK: 
Pertti on suomalainen miehen etunimi. Se perustuu useiden germaanisten miesten etunimien loppuun -bert (näitä nimiä ovat ainakin Albert, Dagobert, Engelbert, Herbert, Hubert ja Robert). Tavallisimmin Pertti liitetään Albertiin, ja siksi Pertin nimipäivä on 24. huhtikuuta, sama kuin Albertilla. Pertistä käytettyjä puhuttelunimiä ovat Pera, Pertsa, Perttu, Pete, Petu, Pena, Pepe ja Perdy.
Digi- ja väestötietoviraston tietojen mukaan Pertti-nimen on saanut vuoden 2019 loppuun mennessä 30 183 henkilöä. Pertti otettiin almanakkaan vuonna 1929 ja oli suosittu nimi ainakin 1940–1950-luvulla, mutta sittemmin nimen suosio on vähentynyt selvästi: vuosina 1940–1959 nimi annettiin Suomessa 17 766 henkilölle ja vuosina 1960–1979 vielä 5 018 henkilölle, mutta vuosina 1980–1999 enää 968 henkilölle ja uudella vuosituhannella vuoden 2019 loppuun mennessä nimi on annettu vasta 323 henkilölle.  Vuonna 1950 Perttejä nimettiin Suomessa yli 1 000 mutta vuonna 2000 enää noin 20.
Kuvitteellisia Perttejä

Pertti ”Pertsa”, toinen päähenkilöistä Pertsa ja Kilu -kirjoissa
Pertti ”Pera” Järvelä, hahmo elokuvasta Kummelin Jackpot.
Pertti ”Pera” Kartio, Iltalypsyn urheilutoimittaja
Pertti Keinonen, kitaristihahmo televisiosarjassa Kummeli
Pertti Mäkimaa draamasarjassa Kotikatu
Pertti Pasanen, säätiedottajahahmo Kummeli ja Mankeli -televisiosarjoissa
Pertti Pihlaja, seksuaalirikollinen tv-sarjassa Salatut elämät
Pertti ”Pertsa” Ström, poliisi Leena Lehtolaisen Maria Kallio -kirjoissa.
Urheiluvuosi 1974

Urheiluvuosi 1974 käsittelee vuoden 1974 merkittäviä uutisia ja tapahtumia urheilussa.
Alppihiihto

Maailmanmestaruuskilpailuissa Italian Gustavo Thöni ja Ranskan Fabienne Serrat voittivat kumpikin kaksi kultamitalia.
Ampumahiihto

Maailmanmestaruuskilpailujen ohjelmassa oli ensi kertaa kaksi henkilökohtaista kilpailua, kun 20 kilometrin lisäksi mukaan oli otettu 10 kilometrin kilpailu. Suomen Juhani Suutarinen voitti molemmat henkilökohtaiset mestaruudet ja Neuvostoliitto viestin.
Autourheilu

Formula 1 -sarjan maailmanmestaruuden voitti brasilialainen Emerson Fittipaldi, jolle mestaruus oli toinen.
Golf

Masters-turnauksen voitti toisen kerran urallaan eteläafrikkalainen Gary Player.
Yhdysvaltain avoimen turnauksen voitti yhdysvaltalainen Hale Irwin.
Britannian avoimen turnauksen voitti kolmannen kerran urallaan Gary Player.
PGA-mestaruuden voitti yhdysvaltalainen Lee Trevino.
Jalkapallo

Jalkapallon maailmanmestaruuskilpailut Länsi-Saksassa. Maailmanmestaruuden voitti isäntämaa Länsi-Saksa, joka voitti Münchenissä 7.7. pelatussa loppuottelussa Alankomaat maalein 2–1. Gerd Müller teki loppuottelun voittomaalin ja häntä ennen maalin tekivät rangaistuspotkuista Alankomaiden Johan Neeskens ja Länsi-Saksan Paul Breitner. Pronssiottelussa Puola voitti Brasilian 1–0. Skotlanti ei hävinnyt kisoissa yhtään ottelua mutta jäi alkulohkossaan kolmanneksi eikä selviytynyt jatkoon. Itä-Saksa ja Länsi-Saksa kohtasivat historiansa ainoassa keskinäisessä maaottelussa ja yllättäen Itä-Saksa voitti tuon alkulohko-ottelun Jürgen Sparwasserin tekemällä maalilla 1–0. Puolan Grzegorz Lato voitti kisojen maalikuninkuuden seitsemällä maalilla.
Jääkiekko

Maailmanmestaruuskilpailut 5.–20.4. Helsingissä, Suomessa. Mestaruuden voitti Neuvostoliitto, hopeaa sai Tšekkoslovakia ja pronssille sijoittui Ruotsi. Suomen maalivahdin Stig Wetzellin dopingnäytteestä löytyi testissä efedriiniä ja Suomi tuomittiin hävinneeksi Tšekkoslovakia-ottelussa, jonka se oli alun perin voittanut 5–2.
Koripallo

Miesten maailmanmestaruuskilpailut. Maailmanmestaruuden voitti Neuvostoliitto, hopealle sijoittui Jugoslavia ja pronssia sai Yhdysvallat.
Lentopallo

Naisten maailmanmestaruuskilpailut 12.–27.10. Meksikossa. Kisoihin osallistui 23 joukkuetta. Maailmanmestaruuden voitti Japani, hopealle sijoittui Neuvostoliitto ja pronssia sai Etelä-Korea.
Miesten maailmanmestaruuskilpailut 12.–28.10. Meksikossa. Mukana oli 24 joukkuetta. Maailmanmestaruuden voitti Puola, hopealle sijoittui Neuvostoliitto ja pronssia sai Japani.
Pohjoismaiset hiihtolajit

Maailmanmestaruuskilpailuissa neuvostoliittolainen maastohiihtäjä Galina Kulakova voitti kolme kultamitalia ja itäsaksalainen mäkihyppääjä Hans-Georg Aschenbach kaksi.
Pyöräily

Italian ympäriajon voitti viidennen kerran urallaan belgialainen Eddy Merckx.
Ranskan ympäriajon voitti viidennen kerran urallaan Eddy Merckx.
Tennis

Australian avointen miesten kaksinpelin mestaruuden voitti yhdysvaltalainen Jimmy Connors ja naisten australialainen Evonne Goolagong.
Ranskan avointen miesten kaksinpelin mestaruuden voitti ruotsalainen Björn Borg ja naisten yhdysvaltalainen Chris Evert.
Wimbledonin miesten kaksinpelin mestaruuden voitti Jimmy Connors ja naisten Chris Evert.
Yhdysvaltain avointen miesten kaksinpelin mestaruuden voitti Jimmy Connors ja naisten myöskin järjestäjämaan pelaaja Billie Jean King.
Davis Cupin voitti Etelä-Afrikka ja Federation Cupin Australia.
Yleisurheilu

Euroopan-mestaruuskilpailut 1.–8.9. Roomassa, Italiassa. Mitalitilaston kärkimaat olivat kymmenen kultaa ja yhteensä 27 mitalia voittanut Itä-Saksa sekä yhdeksän kultaa ja 17 mitalia voittanut Neuvostoliitto. Kaikkiaan mitaleille ylsi 17 maata. Ainoa kaksinkertainen henkilökohtaisten lajien kultamitalisti oli naisten lyhimmät pikajuoksumatkat voittanut puolalainen Irena Szewińska, joka lisäksi saavutti pronssia 4 × 100 metrin viestissä. Uuden maailmanennätyksen tekivät naisten 400 metrillä suomalainen Riitta Salin sähköajanoton ennätyksellä 50,14, naisten keihäänheitossa itäsaksalainen Ruth Fuchs tuloksella 67,22 sekä naisten 4 × 100 metrillä Itä-Saksan joukkue ajalla 42,51.
Aiheesta muualla

Kuvia tai muita tiedostoja aiheesta Urheiluvuosi 1974 Wikimedia Commonsissa
Uskali

| Uskali Ушкалы, Uškaly |
| --- | --- |
 Uskali
 Koordinaatit: 62°57′31″N, 32°26′33″E 
Valtio:  Venäjä
Tasavalta:  Karjalan tasavalta
Piiri:  Mujejärven piiri
Kunta:  Sukkajärvi
Hallinto:  
 – Asutustyyppi:  entinen kylä
Väkiluku:  0
Infobox OKVirheellinen NIMI-arvo: 
Uskali (ven. Ушкалы, Uškaly) on entinen kylä Karjalan tasavallan Mujejärven piirin Sukkajärven kunnassa Venäjällä. Se sijaitsee Himolanjärven saaressa 25 kilometriä Sukkajärveltä etelään.
Sellin pogostaan kuulunut Uskalin volosti mainitaan ensimmäisen kerran vuonna 1597. Tuolloin siellä oli kolme taloa. 1900-luvun alussa Uskalin kylä kuului Porajärven volostin Klyyssinvaaran kyläkuntaan. Vuonna 1905 siellä oli yhdeksän taloa ja 54 asukasta. Neuvostoajan alussa kylä kuului Klyyssinvaaran kyläneuvostoon. Vuonna 1933 siellä oli 81 asukasta, jotka kaikki olivat karjalaisia. Toisen maailmansodan jälkeen kylä liitettiin Himolan kyläneuvostoon.
Nykyään paikalla on muutamia raunioituvia hirsitaloja.
Prosforá

| --- | --- |
Sijainti:  35°13′40″N, 26°06′18″E, Siteía Lasíthi, Kreeta Kreikka
Saariryhmä:  Kreetan saaret
Merialue:  Kreetanmeri, Egeanmeri, Välimeri
Pinta-ala:  0.000100 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Prosforá (kreik. Προσφορά) on pieni Kreikan saari, joka kuuluu Kreetan saariin ja sijaitsee Kreetan pohjoisrannikolla lähellä Siteían kaupunkia. Saaren pinta-ala on noin 0,0001 neliökilometriä ja se on asumaton. Hallinnollisesti Prosforá kuuluu Siteían kuntaan, Lasíthi alueyksikköön ja Kreetan alueeseen.
Pakinainen

Pakinainen
| --- | --- |
Sijainti:  Naantali Varsinais-Suomi Suomi
Saariryhmä:  Turunmaan saaristo
Pinta-ala:  5,88 km² 
| --- | --- |
Asukasluku:  17 (2009)
muokkaa - muokkaa wikitekstiä - muokkaa Wikidataa
Pakinainen on entisen Rymättylän kunnan, nykyisen Naantalin kaupungin lounaisosissa sijaitseva saari. Pääsaaren lisäksi Pakinaisten kylään kuuluvat muun muassa Kenkämaan, Korvenmaan, Pyytin, Pähkinäisten ja Vähä-Kaidan saaret sekä lukuisia pienempiä saaria ja kareja. Pakinaisten saaren pinta-ala on 5,88 neliökilometriä ja suurin pituus viisi kilometriä. Saaren itäosa on nimeltään Harkinmaa. Keskellä saarta on noin neljän hehtaarin kokoinen umpeenkasvava Pakinaistenjärvi.
Saarella asui vuonna 2009 17 vakituista asukasta ja vapaa-ajan asuntoja saarella oli 55, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä  Pakinaisiin liikennöi yhteysalus M/S Isla Otavan Haapalasta.
Saaren koilisosassa sijaitsevassa Hautaniemen tammikossa kasvaa satoja tammia luonnontilaisessa jalopuumetsässä.
Historia

Pakinaisissa on ollut asutusta satoja vuosia. Pakinaisten kartano oli aikoinaan suuri ja vaikutusvaltainen. Kartanon mailla oli runsaasti torppia ja kalastajia. Ruotujakolaitokseen kuuluneista saarelaisista tuli tavallisesti venemiehiä, joskin rakuunoitakin tavataan.
Suomen käymään toiseen maailmansotaan liittynyt Moskovan rauhansopimus pakotti ihmisiä muuttamaan pois Suomenlahden ulkosaarilta niiden tultua luovutetuksi Neuvostoliitolle maaliskuussa 1940. Rymättylään muutti kymmeniä perheitä, joista kymmenen perhettä Koivistosta osti Pakinaisten saaren. Evakkoon saapuneet ihmiset hankkivat elantonsa kalastamalla. Sodan päätyttyä suurin osa evakoista muutti lähemmäs kotiseutujaan ja vain pieni osa heistä jäi asumaan sijoituspaikalleen.